РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

**Фонд за пружање помоћи избеглим,**

**прогнаним и расељеним лицима**

Управни одбор

Дана: 12.11.2019. године

ЈН МВ 06/19

На основу члана 19.Статута Фонда за пружање помоћи избеглим, прогнаним и расељеним лицима, члана 107. и 108.Закона о јавним набавкама („Службени гласник РС“ број 124/2012, 14/2015 и 68/2015) и Извештаја о стручној оцени понуда Комисије за јавну набавку услуга превоза ЈН МВ 06/19 од 08.11.2019. године, Управни одбор Фонда за пружање помоћи избеглим, прогнаним и расељеним лицима на седници одржаној дана 12.11.2019. године, донео је следећу

**ОДЛУКУ О ДОДЕЛИ УГОВОРА**

**у поступку јавне набавке услуга превоза**

**(ЈН МВ 06/19)**

У поступку јавне набавке услуга превоза (шифра: ЈН МВ 06/19), за коју је позив објављен на Порталу јавних набавки и интернет страници Наручиоца дана 25. октобра 2019. године, **уговор се додељује** понуђачу „Feniks GiZ“,Д.О.О.Јазовник, Јеврејска 24, Нови Сад , ПИБ 101403607 , матични број 06345581, чија је понуда број 2674 од 04. новембра 2019. године која износи 196.000,00 динара без пореза на додату вредност оцењена као најповољнија.

***О б р а з л о ж е њ е***

На основу Закона о јавним набавкама („Службени гласник РС“, број 124/2012, 14/2015 и 68/2015), Управни одбор Фонда за пружање помоћи избеглим, прогнаним и расељеним лицима је дана 25. октобра 2019. године у својству Наручиоца донео Одлуку о јавној набавци мале вредности број ЈН МВ 06/19 и образовао Комисију за јавну набавку услуга превоза (у даљем тексту: Комисија).

Задатак Комисије је био да спроведе поступак јавне набавке, односно да припреми и објави позив за подношење понуда и конкурсну документацију, да по потреби сачини измене или допуне конкурсне документације, додатне информације или објашњења у вези са припремањем понуда, да отвори, прегледа, оцени и рангира понуде, сачини писмени извештај о стручној оцени понуда и припреми предлог одлуке о додели уговора или предлог одлуке о обустави поступка јавне набавке, да одлучи поводом поднетог захтева за заштиту права, као и да предузима друге радње у поступку јавне набавке, у оквиру своје надлежности.

Предмет јавне набавке су услуге превоза, назив и ознака из општег речника набавке: 60170000 - најам возила за превоз путника са возачем у свему према спецификацији садржаној у конкурсној документацији.

Процењена вредност јавне набавке износи205.000,00динара без урачунатог пореза на додату вредност.

Наручилац је спровео поступак јавне набавке мале вредности, у складу са чланом 39. став 2. Закона о јавним набавкама (у даљем тексту: ЗЈН).

Наручилац је Позив за подношење понуда за предметну набавку објавио на Порталу јавних набавки и интернет страници Наручиоца, дана 25. октобра 2019. године, у складу са Чланом 57. ЗЈН.

**БЛАГОВРЕМЕНО**, односно до дана 05.11.2019. године до 10:00 часова, приспеле су понуде следећих понуђача:

|  |  |  |  |
| --- | --- | --- | --- |
| **Редни****Број** | **Назив или шифра понуђача** | **Датум пријема** | **Време пријема (сат)** |
|  | „Бечеј превоз“ Д.О.О., Данила Киша 10, Бечеј | 04.11.2019.г | 14:29ч |
|  | „Feniks GiZ“,Д.О.О.Јазовник, Јеврејска 24, Нови Сад | 05.11.2019.г | 09:43ч |

**НЕБЛАГОВРЕМЕНИХ ПОНУДА** није било.

О поступку јавног отварања понуда вођен је записник, који је понуђачима достављен у законском року.

Записник о отварању понуда за јавну набавку услуга превоза (шифра јавне набавке: ЈН МВ 06/19), од 05. новембра 2019. године чини саставни део овог извештаја.

Наручилац је предметном конкурсном документацијом одредио да ће се као критеријум за оцењивање и рангирање понуда применити ''најнижа понуђена цена''.

Имајући у виду Извештај, а након детаљног прегледа понуда, Комисија је констатовала следеће:

Понуду су поднели понуђачи: „Бечеј превоз“ Д.О.О., „Feniks GiZ“,Д.О.О.Јазовник, Јеврејска 24, Нови Сад.

Понуда број ЈН МВ 06/19-1 од 04. новембра 2019. године, укупне понуђене цене 272.509,09 динара, без ПДВ-а, понуђача „Бечеј превоз“ Д.О.О. , премашује износ процењене вредности за ову јавну набавку, те се одбија као неприхватљива, сходно Члану 3. Тачка 33. и Члану 107. Став 1. ЗЈН.

Понуда број ЈН МВ 06/19-2 од 05. новембра 2019. године, укупне понуђене цене 196.000,00 динара, без ПДВ-а, понуђача „Feniks GiZ“,Д.О.О.Јазовник, Јеврејска 24, Нови Сад благовремена је и одговарајућа понуђач је доставио доказе о испуњености свих обавезних и додатних услова за учешће у поступку, у складу са поглављем IV Конкурсне документације.

Будући да су у овом случају испуњени сви услови из Члана 107. Став 4. ЗЈН наручилац доноси одлуку као у диспозитиву.

**ПОУКА О ПРАВНОМ ЛЕКУ:**

Против ове одлуке понуђач може поднети Наручиоцу захтев за заштиту права у року од пет дана од дана објављивања на Порталу јавних набавки (Члан 149. ЗЈН).

ПРЕДСЕДНИЦА УПРАВНОГ ОДБОРА ФОНДА

Нада Остојић Агбаба, с.р.